stanford-oval/wikipedia huggingface dataset:
โดราเอมอน ตอน โนบิตะนักบุกเบิกอวกาศ
เรื่องย่อ

เนื่องจากอุบัติเหตุในการวาร์ป ทำให้ยานอวกาศของโรพอลเกิดเสียหาย มิหนำซ้ำประตูห้องเก็บของในยานก็ไปเชื่อมต่อเข้ากับเสื่อในห้องนอนของโนบิตะอีกด้วย โรพอล และจามี่ ซึ่งเป็นทั้งสัตว์เลี้ยงและคู่หู ต้องติดอยู่ในห้วงอวกาศโดยที่ไม่สามารถไปไหนได้ จามี่เลยตัดสินใจเปิดประตูห้องเก็บของ ข้ามมิติมาที่โลกในช่วงกลางดึกเพื่อหาของกินไปเป็นเสบียง จนได้พบกับโนบิตะและโดราเอมอน พอรู้เรื่องราวทั้งหมด โดราเอมอนจึงเอาผ้าคลุมกาลเวลาออกมาซ่อมยานอวกาศให้ ทำให้โรพอลและจามี่สามารถเดินทางกลับดาวโคยะโคยะ ดาวบ้านเกิดของพวกเขาได้สำเร็จ
หลังจากนั้นโนบิตะกับโดราเอมอนก็พากันไปเที่ยวที่ดาวของโรพอลอยู่เสมอ จนกระทั่งได้รู้ว่าบนดาวโคยะโคยะ บ้านเกิดของโรพอลนั้น มักจะมีเหล่าร้ายเข้ามาทำร้ายผู้คน และทำลายธรรมชาติบนดาวเป็นประจำ โดยมีเป้าหมายคือขับไล่ให้พวกผู้คนบนดาวอพยพไปอาศัยที่อื่น เพื่อที่พวกมันจะได้ยึดครองเหมืองแร่การ์ไทต์ ซึ่งเป็นแร่อันมีค่าที่เป็นเหมือนชีวิตของดาวโคยะโคยะ ด้วยเหตุนี้ โนบิตะและเพื่อนๆ จึงต้องหาทางช่วยเหลือและปกป้องความสงบสุขของดาวดวงนี้เอาไว้ให้ได้
ตัวละครพิเศษในภาคนี้

โรพอล (ロップル)
เด็กหนุ่มชาวดาวโคยะโคยะ ที่กำลังเดินทางดาวโคโคยะซึ้งเป็นบ้านเกิดของเขา จู่ๆเครื่องยานอวกาศก็ได้ตกลงไปติดกับเสื่อห้องนอนของโนบิตะไปยังโลกมนุษย์ทำให้เขาติดในเสื่อห้องนอนโนบิตะ ออกจากไม่ได้ พร้อมกับจามี่ กระต่ายคู่หูของเขา โดยเขากับจามี่ได้พบกับโดราเอมอนและโนบิตะโดยบัญเอิล
จามี่     (チャミー)
สิ่งมีชีวิตที่มีรูปร่างคล้ายกระต่าย สัตว์เลี้ยงคู่หูของโรพอล
เครม    (クレム)
น้องสาวของโรพอล
แม่
คาโมรัน  (ボーガント)
บูบู
โบกันต์
กอส
เมส
กิลาร์มิน   (ギラーミン)
เพลงประกอบ

"โคโคโระ โอะ ยุราชิเตะ" (心をゆらして)
แหล่งข้อมูลอื่น

โดราเอมอน ตอน โนบิตะนักบุกเบิกอวกาศ Film History (ญี่ปุ่น)
| ด ค กโดราเอมอน โดย ฟูจิโกะ เอฟ>  ฟูจิโอะ |
| --- | --- |
แฟรนไชส์:  มังงะ โดราเอมอนพลัส  แก๊งป่วนก๊วนโดราเอมอน  โดราเบส  อนิเมะ 
ตัวละคร:  โดราเอมอน  โนบิตะ  ชิซุกะ  ไจแอนท์  ซึเนโอะ  โดเรมี  ตัวละครรอง 
ภาพยนตร์:  ไดโนเสาร์ของโนบิตะ  นักบุกเบิกอวกาศ  ตะลุยแดนมหัศจรรย์  ผจญภัยใต้สมุทร  ท่องแดนเวทมนตร์  สงครามอวกาศ  สงครามหุ่นเหล็ก  เผชิญอัศวินไดโนเสาร์  ตำนานเทพนิยายไซอิ๋ว  ท่องแดนญี่ปุ่นโบราณ  ตะลุยดาวต่างมิติ  ตะลุยแดนอาหรับราตรี  บุกอาณาจักรเมฆ  ฝ่าแดนเขาวงกต  สามอัศวินในจินตนาการ  บันทึกการสร้างโลก  ผจญภัยสายกาแล็คซี่  ตะลุยเมืองตุ๊กตาไขลาน  ผจญภัยเกาะมหาสมบัติ  ตะลุยอวกาศ  ตำนานสุริยกษัตริย์  อัศวินแดนวิหค  ตะลุยอาณาจักรหุ่นยนต์  มหัศจรรย์ดินแดนแห่งสายลม  ท่องอาณาจักรโฮ่งเหมียว  ไดโนเสาร์ของโนบิตะ (2006)  ตะลุยแดนปีศาจกับ 7 ผู้วิเศษ  ตำนานยักษ์พฤกษา  นักบุกเบิกอวกาศ (2009)  สงครามเงือกใต้สมุทร  ผจญกองทัพมนุษย์เหล็ก ~ปีกแห่งนางฟ้า~  ผจญภัยในเกาะมหัศจรรย์  ล่าโจรปริศนาในพิพิธภัณฑ์ของวิเศษ  บุกดินแดนมหัศจรรย์ เปโกะกับ 5 สหายนักสำรวจ  ผู้กล้าแห่งอวกาศ  กำเนิดประเทศญี่ปุ่น  คาชิ-โคชิ การผจญภัยขั้วโลกใต้ของโนบิตะ  เกาะมหาสมบัติของโนบิตะ  สำรวจดินแดนจันทรา  ไดโนเสาร์ตัวใหม่ของโนบิตะ  สงครามอวกาศจิ๋วของโนบิตะ  ฟากฟ้าแห่งยูโทเปียของโนบิตะ  โลกแห่งซิมโฟนี่ของโนบิตะ 
ภาพยนตร์ 3DCG:  สแตนด์บายมี โดราเอมอน เพื่อนกันตลอดไป  สแตนด์บายมี โดราเอมอน เพื่อนกันตลอดไป 2 
วิดีโอเกม:  โดราเอมอน  โดราเอมง: เมกิว ไดซากุเซ็น  Giga Zombie no Gyakushū  Doraemon 3D Movie Maker  SOS! Otogi no Kuni  Nobita to Mittsu no Seireiseki  Nobita to Hikari no Shinden  Nobita no Machi SOS!  Makai no Dungeon  Doraemon no Quiz Boy 2  Minna de Asobō! Minidorando  Nobita's Dinosaur 2006 DS  Nobita no Shin Makai Daibouken DS  Doraemon Wii  Nobita and the Green Giant Legend DS  โดรางานะ  โดราเอมอนสตอรีออฟซีชัน 
  หมวดหมู่
เสรีสรรพสินค้า

| --- | --- |
ที่ตั้ง: 989/1-2 ถนนเจริญเมือง ตำบลสวนดอก อำเภอเมือง ลำปาง
เปิดให้บริการ: พ.ศ. 2524
ผู้บริหารงาน: ห้างหุ้นส่วนจำกัด ลำปางเสรีสรรพสินค้า
พื้นที่ชั้นขายปลีก: 15,000 ตารางเมตร
จำนวนชั้น: 7 ชั้น
เว็บไซต์: www.sereelampang.co.th
เสรีสรรพสินค้า เป็นห้างสรรพสินค้าแห่งแรกของจังหวัดลำปาง และเป็นห้างท้องถิ่นของจังหวัดลำปาง เรียกสั้น ๆ ว่า ห้างเสรี รวมแหล่งความบันเทิงและชอปปิงต่าง ๆ
ก่อตั้งกิจการ

ก่อตั้งกิจการมา ตั้งแต่ปี 2524 โดยมี 2 อาคาร อาคารละ 3 คูหาตั้งอยู่ที่บริเวณหน้าโรงภาพยนตร์เขลางค์เก่า ลักษณะธุรกิจเป็นแบบจำหน่ายเสื้อผ้าโดยแบ่งแผนกเป็น เสื้อผ้าบุรุษ 1 อาคาร เสื้อสุภาพสตรี ชุดชั้นในสตรี และเสื้อผ้าเด็กอีก 1 อาคาร
พ.ศ. 2529 ขยายกิจการ

ขยายกิจการ มาเปิดอีกฝั่งหนึ่งเป็นอาคารพาณิชย์ 5 คูหา 2 ชั้น บนถนน เจริญเมือง พื้นที่ขายประมาณ 800 ตารางเมตร ในช่วงปีนี้ ธุรกิจซุปเปอร์มาร์เก็ต เริ่มเป็นที่นิยมในกรุงเทพฯ โดยจำหน่ายสินค้าต่ำกว่าราคาป้าย
ห้างเสรีจึงได้เปิดจำหน่าย สินค้าอุปโภค บริโภค หรือเรียกว่า ซุปเปอร์มาร์เก็ตขนาดย่อม ในราคาต่ำกว่าป้าย เป็นที่แรก ๆ ของจังหวัดลำปาง และยังคงความเป็นซุปเปอร์มาร์เก็ตราคาถูกของคนลำปาง มาจนถึงปัจจุบัน
พ.ศ. 2531 ก่อสร้างอาคารเพิ่มเติมด้านหลัง

ก่อสร้างอาคารเพิ่มเติมด้านหลัง เป็น 3 ชั้น ๆ ละ 400 ตารางเมตร และได้เพิ่มแผนกต่าง ๆ อีกมากมาย อาทิ แผนกซุปเปอร์มาร์เก็ต แผนกยีนส์ แผนกรองเท้าชาย-หญิง แผนกเครื่องหนัง แผนกบูติกสตรี 
แผนกชุดชั้นใน แผนกของเล่นเด็ก และแผนกกิ๊ฟท์ชอบ
พ.ศ. 2534 ได้ซื้อโรงภาพยนตร์เวียงเหนือ

ได้ซื้อโรงภาพยนตร์เวียงเหนือ ที่อยู่ติดกับห้างด้านข้าง เนื้อที่ 875 ตารางเมตร และได้ขยายในส่วนของพื้นที่ห้างเป็นอาคาร 7 ชั้น แล้วเปิดให้บริการเมื่อ พ.ศ. 2537 ซึ่งนับเป็นห้างสรรพสินค้า สมบูรณ์แบบที่สุด
ในจังหวัดลำปาง และได้มีการจัด lay out ใหม่ ดังนี้
ชั้น 1 แผนกเสื้อสุภาพบุรุษ เครื่องสำอาง ยีนส์
ชั้น 2 แผนกเสื้อสุภาพสตรี ชุดชั้นใน รองเท้า เครื่องหนัง
ชั้น 3 แผนก Food Center
ชั้น 4 แผนก play land
ชั้น 5 โรงภาพยนตร์มินิเธียร์เตอร์ 2 โรง
ชั้น 6 คลังเก็บสินค้า
ชั้น 7 บ้านพักอาศัย
พ.ศ. 2539 ซื้อที่ดินด้านข้างห้างฝั่งถนนทิพย์ช้าง

ซื้อที่ดินด้านข้างห้างฝั่งถนนทิพย์ช้าง เนื้อที่ 800 ตารางเมตร สร้างเป็นอาคาร 5 ชั้น เชื่อมต่อกับอาคาร 7 ชั้นหลังเดิม และเปิดให้บริการเมื่อ พ.ศ. 2540
ชั้น 1 แผนก ยีนส์ แผนกกีฬา
ชั้น 2 แผนก เครื่องนอน
ชั้น 3 แผนก เครื่องเขียน หนังสือ
ชั้น 4 คลังสินค้า
ชั้น 5 คลังสินค้า
พ.ศ. 2545 ซื้อพื้นที่ฝั่งตรงข้ามห้างเป็นอาคารพาณิชย์เก่า

ซื้อพื้นที่ฝั่งตรงข้ามห้างเป็นอาคารพาณิชย์เก่า พื้นที่ประมาณ 2 ไร่ครึ่ง ได้รื้ออาคารเก่าทั้งหมด และสร้างเป็นอาคารจอดรถ 4 ชั้น ซึ่งเป็นอาคารจอดรถแห่งแรกของจังหวัดลำปาง โดยชั้นใต้ดินเป็น เสรีโบว์ล เลนโบว์ลิ่งขนาดมาตรฐาน 10 เลน แห่งแรก และแห่งเดียวในจังหวัดลำปาง พร้อมกับ เท็กซัสสุกี้ บุฟเฟต์ และ ร้าน Black Canyon coffee รวมไปถึงอินเตอร์เน็ท ตู้คาราโอเกะ และพื้นที่เช่า อีกมากมาย นับเป็นศูนย์กลางความบันเทิงแห่งใหม่ ที่ทันสมัยที่สุดของจังหวัดลำปาง ในยุคนั้น
พ.ศ. 2549 ได้ซื้ออาคารเก่าที่ติดกับห้างฯ

ได้ซื้ออาคารเก่าที่ติดกับห้างฯ และได้รื้ออาคารเก่าและสร้างใหม่ เป็นอาคาร 5 ชั้น เชื่อมต่อกับ อาคาร 7 ชั้น หลังเดิม อีกด้านหนึ่ง และมีการปรับปรุงแผนกเครื่องสำอาง ชั้น 1 ใหม่ ให้สวยงาม และทันสมัยยิ่งขึ้น
ปัจจุบัน

จนถึงปัจจุบัน ปี 2552 ห้างเสรีสรรพสินค้า ซึ่งเริ่มต้นจาก อาคารพาณิชย์ 2 อาคาร 6 คูหา เมื่อ 28 ปี ก่อน กลายเป็น ห้างสรรพสินค้า ที่สมบูรณ์ แบบ และใหญ่ที่สุดในจังหวัดลำปาง ประกอบด้วยอาคาร 7 ชั้น 
ทอดยาว บนถนนเจริญเมือง และเชื่อมต่อด้วยอาคาร ด้านถนนบุญวาทย์ และ ถนนทิพย์ช้าง ด้วยพื้นที่กว่า 15,000 ตารางเมตร และในอนาคต ยังมีโครงการที่จะขยายพื้นที่ทางด้านหลัง กว่า 2 ไร่ 
เพื่อตอบสนองความต้องการของลูกค้าชาวลำปาง ที่ได้ให้การสนับสนุน ห้างเสรีสรรพสินค้า ห้างของคนท้องถิ่นอย่างแท้จริง มาโดยตลอด
แหล่งข้อมูลอื่น

เสรีสรรพสินค้า เก็บถาวร 2016-01-10 ที่ เวย์แบ็กแมชชีน
กระทรวงการคลังสหรัฐ

| --- | --- |
United States Department of the Treasury
ตรากระทรวงการคลังสหรัฐ
ธงประจำกระทรวงการคลังสหรัฐ
ภาพรวมหน่วยงาน
ก่อตั้ง: 2 กันยายน ค.ศ. 1789
หน่วยงานก่อนหน้า: คณะกรรมการคลัง
สำนักงานใหญ่: 1500 อาคารกระทรวงการคลัง ถนนเพนซิลเวเนีย วอชิงตัน ดี.ซี. สหรัฐ
บุคลากร: 86,049 คน (2014)
งบประมาณต่อปี: 14 พันล้านดอลลาร์ (2013)
ฝ่ายบริหารหน่วยงาน: แจเนต เยลเลน, รัฐมนตรี
เว็บไซต์: treasury.gov
กระทรวงการคลังสหรัฐ เป็นหน่วยงานดูแลเกี่ยงกับการคลัง,การผลิตธนบัตร เป็นต้นของรัฐบาลสหรัฐอเมริกา ได้รับการจัดตั้งขึ้นโดยพระราชบัญญัติของรัฐสภาในปี 1789 ในการจัดการภาครัฐรายได้
ภารกิจ

ภารกิจของกระทรวงการคลังคือ "รักษาเศรษฐกิจที่แข็งแกร่งและสร้างโอกาสทางเศรษฐกิจและการจ้างงานโดยการส่งเสริมเงื่อนไขที่ช่วยให้การเติบโตทางเศรษฐกิจและความมั่นคงในประเทศและต่างประเทศเสริมสร้างความมั่นคงของชาติโดยการต่อสู้กับภัยคุกคามและการปกป้องความสมบูรณ์ของระบบการเงิน และบริหารการเงินและทรัพยากรของรัฐบาลสหรัฐฯได้อย่างมีประสิทธิภาพ"
โครงสร้างหน่วยงาน

โครงสร้างหน่วยงานของกระทรวงการคลังสหรัฐจัดเป็นสองส่วนหลักคือ สำนักงานภาควิชา และสำนักงานปฏิบัติการ
สำนักงานภาควิชา รับผิดชอบหลักในการกำหนดนโยบายและการบริหารงานของกระทรวงโดยรวม
สำนักงานปฏิบัติการ ดำเนินการเฉพาะที่ได้รับมอบหมายให้กับกระทรวง
ความไวและความจำเพาะ

ความไวและความจำเพาะ เป็นค่าวัดทางสถิติที่ใช้ประเมินประสิทธิภาพของการทดสอบที่ให้ผลเป็นสองส่วน (เช่นเป็นบวกและลบ) โดย
ความไว (อังกฤษ: sensitivity) คือสัดส่วนของผลบวกที่เป็นจริงสำหรับภาวะนั้น ๆ (เช่น สัดส่วนของการตรวจพบโรคในผู้ที่ป่วยจริง) มีไวพจน์เป็นคำอื่น ๆ รวมทั้ง อัตราผลบวกจริง (true positive rate), recall, probability of detection ซึ่งใช้ในสาขาต่าง ๆ
ความจำเพาะ (อังกฤษ: specificity) คือสัดส่วนของผลลบที่เป็นจริงสำหรับภาวะนั้น ๆ (เช่น สัดส่วนของการตรวจไม่พบโรคในผู้ที่ไม่ป่วย) มีไวพจน์เป็นคำอื่น ๆ รวมทั้ง อัตราผลลบจริง (true negative rate)
ความไวจึงมีประโยชน์ในการวินิจฉัยแยกกันผลลบปลอม (false negative) เพราะว่าการทดสอบยิ่งไวเท่าไร โอกาสการได้ผลลบ (เช่น การพบว่าไม่มีโรค) ที่ไม่เป็นจริง (เช่น บุคคลจริง ๆ มีโรค) ก็น้อยลงเท่านั้น และดังนั้น ถ้าความไวอยู่ที่ 100% โอกาสได้ผลลบปลอมก็อยู่ที่ 0%
และความจำเพาะจึงมีประโยชน์ในการยืนยันภาวะที่มี โดยกันผลบวกปลอม (false positive) เพราะว่าการทดสอบยิ่งจำเพาะเท่าไร โอกาสการได้ผลบวก (เช่น การพบว่ามีโรค) ที่ไม่เป็นจริง (เช่น บุคคลจริง ๆ ไม่มีโรค) ก็น้อยลงเท่านั้น และดังนั้น ถ้าความจำเพาะอยู่ที่ 100% โอกาสได้ผลบวกปลอมก็อยู่ที่ 0%
ในการทดสอบหนึ่ง ๆ ปกติจะต้องแลกเปลี่ยนข้อดีข้อเสีย
ยกตัวอย่างเช่น เพื่อความปลอดภัยของท่าอากาศยาน เครื่องตรวจโลหะอาจจะตั้งให้ส่งสัญญาณเตือนแม้สำหรับวัตถุที่เสี่ยงน้อย เช่น หัวเข็มขัดหรือลูกกุญแจ (คือการตรวจมีความจำเพาะต่ำ) เพื่อลดโอกาสเสี่ยงพลาดวัตถุอันตราย (คือการตรวจมีความไวสูง)
การแลกเปลี่ยนข้อดีข้อเสียเช่นนี้สามารถแสดงในกราฟเส้นโค้ง receiver operating characteristic (ROC)
การทดสอบที่สมบูรณ์จะไว 100% (เช่น คนป่วยทั้งหมดมีผลบวก) และจำเพาะ 100% (เช่น คนปกติทั้งหมดมีผลลบ)
แต่ว่า โดยทฤษฎีแล้ว การทดสอบทุกอย่างจะมีขอบเขตความผิดพลาดต่ำสุดที่เรียกว่า Bayes error rate
นิยาม

ลองสมมุติว่ากำลังประเมินการทดสอบชนิดใหม่ที่ตรวจคัดกรองโรคชนิดหนึ่ง
แต่ละคนที่ทดสอบจริง ๆ มีหรือไม่มีโรค
ผลสอบอาจเป็นบวก คือจัดบุคคลว่ามีโรค หรือเป็นลบ คือจัดบุคคลว่าไม่มีโรค
แต่ผลของแต่ละคนอาจจะไม่เหมือนกับภาวะจริง ๆ
ดังนั้น จะมีกรณีต่าง ๆ 4 อย่าง คือ
ผลบวกจริง (true positive) ผู้ป่วยตรวจพบว่ามีโรคอย่างถูกต้อง
ผลบวกปลอม (false positive) คนปกติตรวจพบว่ามีโรคอย่างไม่ถูกต้อง
ผลลบจริง (true negative) คนปกติตรวจพบว่าไม่มีโรคอย่างถูกต้อง
ผลลบปลอม (false negative) คนป่วยตรวจพบว่าไม่มีโรคอย่างไม่ถูกต้อง
โดยทั่วไป Positive = identified และ negative = rejected
ดังนั้น
True positive = correctly identified
False positive = incorrectly identified
True negative = correctly rejected
False negative = incorrectly rejected
เราจะพิจารณากลุ่มทดสอบที่มีผลบวกมีจำนวน P และผลลบมีจำนวน N เนื่องจากโรคบางอย่าง
ผล 4 อย่างสามารถทำเป็นตาราง contingency table หรือ confusion matrix ดังต่อไปนี้
| 0 | 1 | 2 | 3 | 4 |
| --- | --- | --- | --- | --- |
|  |  | ภาวะ/โรค (ตรวจด้วยการตรวจมาตรฐานสูงสุด) | ภาวะ/โรค (ตรวจด้วยการตรวจมาตรฐานสูงสุด) |  |
|  |  | เป็นโรค | ไม่เป็นโรค |  |
| ผล การตรวจ | ผล การตรวจ เป็นบวก | ผลบวกจริง | ผลบวกลวง (ความผิดพลาดชนิดที่ 1) | ค่าทำนายผลบวก = Σ ผลบวกจริงΣ ผลตรวจทั้งหมดที่เป็นบวก |
| ผล การตรวจ | ผล การตรวจ เป็นลบ | ผลลบลวง (ความผิดพลาดชนิดที่ 2) | ผลลบจริง | ค่าทำนายผลลบ = Σ ผลลบจริงΣ ผลตรวจทั้งหมดที่เป็นลบ |
|  |  | ความไว = Σ ผลบวกจริงΣ ผู้ป่วยทั้งหมดที่เป็นโรค | ความจำเพาะ = Σ ผลลบจริงΣ ผู้ป่วยทั้งหมดที่ไม่เป็นโรค |  |
นิยาม > ความไว

ความไวหมายถึงสมรรถภาพของการทดสอบในการตรวจหาคนที่มีภาวะนั้น ๆ
ในตัวอย่างของเรา ค่าความไวคือสัดส่วนของบุคคลที่ได้ผลบวกจากการทดสอบในบรรดาคนที่มีโรค
ซึ่งเขียนเป็นสมการได้ดังต่อไปนี้
ผลลบจากการทดสอบที่ไวสูงจะมีประโยชน์ในการกันโรคออก (ruling out)
คือเชื่อถือได้เมื่อผลเป็นลบ เพราะว่ามันไม่ค่อยวินิจฉัยผู้ที่มีโรคผิด
การทดสอบที่ไว 100% จะตรวจเจอคนไข้ที่มีโรคทั้งหมดโดยให้ผลบวก
ดังนั้น ผลลบจึงกันออกได้อย่างแน่นอนว่า คนไข้ไม่มีโรค
แต่ผลบวกของการทดสอบที่ไวสูงไม่สามารถยืนยันว่ามีโรค (ruling in)
คือ ลองสมมุติว่ามีการทดสอบ "ปลอม" ที่ออกแบบให้ออกแต่ผลบวกเท่านั้น
ดังนั้น เมื่อทดสอบคนไข้ที่มีโรค คนไข้ทั้งหมดก็จะได้ผลบวก ซึ่งบ่งว่าการทดสอบมีความไว 100%
แต่ว่า โดยนิยามแล้ว ค่าความไวไม่สามารถกันผลบวกปลอมได้
เพราะว่า การทดสอบปลอมก็จะออกผลบวกสำหรับคนปกติทั้งหมด ซึ่งบ่งว่าการทดสอบมีอัตราผลบวกปลอม 100% ทำให้ไม่มีประโยชน์อะไรในการตรวจจับ หรือยืนยันว่ามีโรค
ความไวไม่ใช่อย่างเดียวกับความเที่ยง (precision) หรือค่าทำนายเมื่อผลเป็นบวก (positive predictive value) ซึ่งเป็นอัตราส่วนของผลบวกจริงต่อค่ารวมของผลบวกจริงกับผลบวกปลอม คือเป็นสัดส่วนของผลบวกจริงต่อประชากรที่แสดงผลบวก
การคำนวณค่าความไวไม่รวมผลการทดสอบที่คลุมเครือ
ถ้าไม่สามารถทดสอบใหม่ได้ ตัวอย่างที่คลุมเครือไม่ควรจะรวมเข้าเพื่อวิเคราะห์ (โดยให้ระบุจำนวนตัวอย่างที่ยกเว้นเมื่อแสดงค่าความไว) หรือสามารถปฏิบัติเหมือนกับผลลบปลอม (ซึ่งจะเป็นการแสดงค่าต่ำสุดของความไว และดังนั้น อาจจะเป็นค่าประเมินที่น้อยเกินจริง)
นิยาม > ความจำเพาะ

ความจำเพาะเป็นสมรรถภาพของการทดสอบในการตรวจหาบุคคลที่ไม่มีภาวะนั้น ๆ
ลองพิจารณาตัวอย่างการทดสอบคนไข้ของเรา
ค่าความจำเพาะของการทดสอบก็คือสัดส่วนของบุคคลปกติที่ไม่มีโรค ผู้จะทดสอบได้ผลลบ
ซึ่งสามารถเขียนเป็นสมการ
การได้ผลบวกจากการทดสอบจำเพาะสูงมีประโยชน์ในการวินิจฉัยว่าเป็นโรค (ruling in)
เพราะว่า การทดสอบนี้ไม่ค่อยให้ผลบวกในคนปกติ
เมื่อผลทดสอบเป็นบวก การทดสอบที่จำเพาะ 100% แสดงว่า ทั้งหมดเป็นผู้ป่วยโดยไม่มีคนปกติ
ผลลบในการทดสอบที่จำเพาะสูงจะไม่มีประโยชน์ในการกันโรคออก
ลองสมมุติว่ามีการทดสอบ "ปลอม" ที่ออกแบบให้แสดงผลลบเท่านั้น
ซึ่งเมื่อทดสอบคนปกติทุกคน ก็จะแสดงผลลบทุกคน
และนี่ก็จะให้ค่าจำเพาะ 100% ต่อการทดสอบ
แต่การทดสอบเดียวกันก็จะให้ผลลบต่อผู้ป่วยทั้งหมดเหมือนกัน ดังนั้น ก็จะมีอัตราอัตราผลลบปลอมที่ 100% ซึ่งไม่มีประโยชน์อะไรในการกันโรคออก (ruling out)
ความจำเพาะโดยนิยามไม่สามารถกันผลลบปลอมได้
การทดสอบที่จำเพาะสูงจะมีอัตราความผิดพลาดชนิดที่ 1 ต่ำ
นิยาม > ตัวอย่างแสดงเป็นรูป

การทดสอบที่มีความไวสูงความจำเพาะต่ำ ซ้ายแสดงผลลบที่มีผลลบปลอม (น้ำเงินตัน) น้อย ขวาแสดงผลบวกที่มีผลบวกปลอม (แดง) มาก
การทดสอบที่มีความไวต่ำความจำเพาะสูง ซ้ายแสดงผลบวกที่มีผลลบปลอม (น้ำเงินตัน) มาก ขวาแสดงผลบวกที่มีผลบวกปลอม (แดง) น้อย
ตัวอย่างในการแพทย์

ในการวินิจฉัยทางการแพทย์ ความไวเป็นสมรรถภาพของการทดสอบในการระบุคนที่มีโรคอย่างถูกต้อง (อัตราผลบวกจริง) เทียบกับความจำเพาะที่เป็นสมรรถภาพในการระบุผู้ที่ไม่มีโรคอย่างถูกต้อง (อัตราผลลบจริง)
ถ้ามีผู้ป่วย 100 คนที่ทดสอบ แต่มีเพียง 43 คนที่ได้ผลบวก การทดสอบนี้ก็จะมีความไว 43%
ถ้ามีคนปกติ 100 คนที่ทดสอบ แต่มีคน 96 ที่ได้ผลลบ การทดสอบนี้ก็จะมีความจำเพาะ 96%
ความไวและความจำเพาะเป็นคุณสมบัติของการทดสอบที่เป็นอิสระจากความชุกของโรค เพราะว่า ค่าของมันเฉพาะกับการทดสอบและไม่ได้ขึ้นอยู่กับความชุกของกลุ่มประชากรที่เป็นประเด็น
เทียบกับค่าทำนายเมื่อผลเป็นบวก (positive predictive value) และค่าทำนายเมื่อผลเป็นลบ (negative predictive value) ซึ่งเป็นค่าที่ขึ้นกับความชุกของกลุ่มประชากรที่ทดสอบ แต่ความจำเพาะและความไวไม่ใช่
ค่าเหล่านี้แสดงให้ดูเป็นกราฟในแอปเพล็ตนี้ (Bayesian clinical diagnostic model) ซึ่งแสดงค่าทำนายเมื่อผลเป็นบวกและเมื่อผลเป็นลบโดยเป็นฟังก์ชันของความชุกของโรค ความไว และความจำเพาะ
ตัวอย่างในการแพทย์ > สิ่งที่อาจทำให้เข้าใจผิด

มักกล่าวกันว่า การทดสอบที่จำเพาะสูงมีประโยชน์ในการยืนยันว่ามีโรคเมื่อได้ผลบวก และการทดสอบที่ไวสูงในการกันโรคออกเมื่อได้ผลลบ
มีแม้แต่รหัสช่วยจำ คือ SPIN และ SNOUT ที่ใช้กันอย่างกว้างขวาง ซึ่งมาจากวลีว่า a highly 'SPecific' test, when Positive, rules IN disease (SP-P-IN) คือ การทดสอบที่จำเพาะสูง เมื่อได้ผลบวก จะยืนยันโรค และจากวลีว่า a highly 'SeNsitive' test, when Negative rules OUT disease (SN-N-OUT) คือ การทดสอบที่ไวสูง เมื่อได้ผลลบ จะกันโรคออก
แต่กฎทั้งสองนี้อาจทำให้เข้าใจเหตุผลผิดได้ เพราะว่า กำลังการวินิจฉัยของการทดสอบอย่างใดอย่างหนึ่งจะขึ้นอยู่กับทั้งความไวและความจำเพาะ
ตารางแบบเติมตัวเลข

ดู
คุย
แก้
| 0 | 1 | 2 | 3 | 4 |
| --- | --- | --- | --- | --- |
|  |  | คนไข้ที่มีมะเร็งลำไส้ ดังที่ยืนยันโดย การส่องกล้อง (endoscopy) | คนไข้ที่มีมะเร็งลำไส้ ดังที่ยืนยันโดย การส่องกล้อง (endoscopy) |  |
|  |  | มีโรคจริง | ไม่มีโรค |  |
| ผลการ ตรวจเลือด ในอุจจาระ | ผล บวก | ผลบวกจริง (TP) = 20 | ผลบวกปลอม (FP) = 180 | ค่าทำนายเมื่อผล เป็นบวก (PPV)= TP / (TP + FP) = 20 / (20 + 180) = 10% |
| ผลการ ตรวจเลือด ในอุจจาระ | ผล ลบ | ผลลบปลอม (FN) = 10 | ผลลบจริง (TN) = 1820 | ค่าทำนายเมื่อผล เป็นลบ (NPV)= TN / (FN + TN) = 1820 / (10 + 1820) ≈ 99.5% |
|  |  | ความไว= TP / (TP + FN) = 20 / (20 + 10) ≈ 67% | ความจำเพาะ= TN / (FP + TN) = 1820 / (180 + 1820) = 91% |  |
การคำนวณที่เกี่ยวข้อง
False positive rate (α) = type I error = 1 − specificity = FP / (FP + TN) = 180 / (180 + 1820) = 9%
False negative rate (β) = type II error = 1 − sensitivity = FN / (TP + FN) = 10 / (20 + 10) = 33%
Power = sensitivity =  1 − β
Likelihood ratio positive = sensitivity / (1 − specificity) = 0.67 / (1 − 0.91) = 7.4
Likelihood ratio negative = (1 − sensitivity) / specificity = (1 − 0.67) / 0.91 = 0.37
เพราะมีผลบวกปลอมจำนวนมาก และผลลบปลอมจำนวนน้อย ดังนั้น  การตรวจคัดกรองที่แสดงผลบวกอย่างเดียวจะไม่สามารถยืนยันว่ามีโรคได้ดี (PPV = 10%) และจึงต้องตรวจสอบเพิ่มขึ้น
แต่ว่า มันก็ยังสามารถระบุคนที่มีโรคจริง ๆ ได้ถึง 66.7% (ซึ่งเป็นค่าความไว)
ถึงอย่างนั้น ถ้าผลเป็นลบ มันดีมากที่จะยืนยันว่าคนไข้ไม่มีโรค (NPV = 99.5%) และการตรวจคัดกรองในเบื้องต้นที่ได้ผลลบจะระบุคน 91% ที่ไม่มีโรคได้อย่างถูกต้อง (ซึ่งเป็นค่าความจำเพาะ)
การประเมินความผิดพลาดของค่าความไวและความจำเพาะ

ค่าความไวและความจำเพาะเพียงอย่างเดียวอาจทำให้เข้าใจผิด
คือ จะต้องคำนวณค่าแย่ที่สุด (worst-case) ของค่าทั้งสองเพื่อเลี่ยงการพึ่งผลการทดลองที่มีจำนวนน้อย
ยกตัวอย่างเช่น การทดสอบหนึ่งไว 100% เมื่อเทียบกับวิธีการมาตรฐาน (gold standard) 4 ครั้ง แต่ว่าการทดสอบอีกครั้งหนึ่งแสดงผลที่ไม่เท่าเทียม คือเท่ากับแสดงความไวแค่ 80%
วิธีสามัญอย่างหนึ่งก็คือมีการบ่ง binomial proportion confidence interval (คือ ช่วงความเชื่อมั่นในสัดส่วนหนึ่งของประชากรทางสถิติ) ซึ่งบ่อยครั้งคำนวณโดยใช้ Wilson score interval
ดังนั้น ช่วงความเชื่อมั่น (confidence intervals) ของค่าความไวและความจำเพาะสามารถคำนวณได้ โดยให้พิสัยของค่า (คือกำหนดค่าสูงและต่ำ) ที่อยู่ในระดับความเชื่อมั่นขั้นหนึ่ง (เช่น ความเชื่อมั่นที่ 95% ว่าค่าอยู่ระหว่างค่านี้กับค่านี้)
ศัพท์ในศาสตร์การค้นคืนสารสนเทศ

ในการค้นคืนสารสนเทศ (information retrieval) ค่าทำนายเมื่อผลเป็นบวกเรียกว่า precision (ความเที่ยง) และค่าความไวเรียกว่า recall
แต่ไม่เหมือนกับการแลกเปลี่ยนข้อดีข้อเสียระหว่างความจำเพาะเทียบกับความไว ค่าทั้งสองนี้เป็นอิสระจากผลลบจริง (true negative) ซึ่งปกติจะเป็นข้อมูลที่ไม่รู้โดยมีจำนวนมากกว่าจำนวนเอกสารที่เกี่ยวข้องและต้องการค้นคืนมาก
และข้อสมมุติในเรื่องนี้ว่า ผลลบจริงเป็นจำนวนที่ใหญ่กว่ามากจะไม่ค่อยมีในการประยุกต์ใช้ค่าสองอย่างนี้ในประเด็นอื่น ๆ
จึงมีการใช้ F-score เป็นค่าเดียวที่แสดงประสิทธิภาพของการทดสอบที่ได้ผลบวก
โดยเป็น harmonic mean ของ precision และ recall คือ
ศัพท์ในสถิติ

ในการศึกษาโดยการตรวจสอบสมมติฐานทางสถิติ (statistical hypothesis testing) ความไวของการทดสอบจะเรียกว่า กำลังทางสถิติ (statistical power) ของการทดสอบ แต่คำว่า กำลัง (power) ในเรื่องนี้มีความหมายกว้างกว่าความไวที่ใช้ในบทความนี้
การทดสอบที่ไวจะมีความผิดพลาดชนิดที่ 2 จำนวนน้อยกว่า
ดูเพิ่ม

สถานีย่อยวิทยาศาสตร์
สถานีย่อยแพทยศาสตร์
นัยสำคัญทางสถิติ
นัยสำคัญทางคลินิก
เชิงอรรถและอ้างอิง

↑  "sensitivity", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (แพทยศาสตร์) ความไว
↑  "Detector Performance Analysis Using ROC Curves - MATLAB & Simulink Example". www.mathworks.com. คลังข้อมูลเก่าเก็บจากแหล่งเดิมเมื่อ 2020-06-14. สืบค้นเมื่อ 2016-08-11.
↑  "specificity", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (แพทยศาสตร์) ความจำเพาะ
1 2  รองศาสตราจารย์ ดร. วารุณี เทศะกรณ์, ผู้ช่วยศาสตราจารย์ พญ. วิภา ธนาชาติเวทย์ (2554).  ศาสตราจารย์แพทย์หญิงพรรณี ปิติสุทธิธรรม, รองศาสตราจารย์ ดร.ชยันต์ พิเชียรสุนทร (บ.ก.). "บทที่ 16 วิธีการตรวจวินิจฉัย" (PDF). ตำราการวิจัยทางคลินิก (Textbook of Clinical Research). มหาวิทยาลัยมหิดล. pp. 449–450. ISBN 978-974-11-1462-7. เก็บ (PDF)จากแหล่งเดิมเมื่อ 2015-07-07. สืบค้นเมื่อ 2016-12-19.{{cite web}}:  CS1 maint: uses authors parameter (ลิงก์)
↑  Fawcett, Tom (2006). "An Introduction to ROC Analysis". Pattern Recognition Letters. 27 (8): 861–874. doi:10.1016/j.patrec.2005.10.010.
1 2  Powers, David M W (2011). "Evaluation: From Precision, Recall and F-Measure to ROC, Informedness, Markedness & Correlation" (PDF). Journal of Machine Learning Technologies. 2 (1): 37–63. คลังข้อมูลเก่าเก็บจากแหล่งเดิม (PDF)เมื่อ 2017-08-10. สืบค้นเมื่อ 2016-12-19.
↑  "SpPins and SnNouts". Centre for Evidence Based     Medicine (CEBM). คลังข้อมูลเก่าเก็บจากแหล่งเดิมเมื่อ 2014-07-20. สืบค้นเมื่อ 2013-12-026. {{cite web}}: ตรวจสอบค่าวันที่ใน: |accessdate= (help)
↑  Mangrulkar, Rajesh. "Diagnostic Reasoning I and II". คลังข้อมูลเก่าเก็บจากแหล่งเดิมเมื่อ 2011-08-01. สืบค้นเมื่อ 2012-01-24.
↑  "Evidence-Based Diagnosis". Michigan State University. คลังข้อมูลเก่าเก็บจากแหล่งเดิมเมื่อ 2013-07-06. สืบค้นเมื่อ 2016-12-19.
↑  
"Sensitivity and Specificity". Emory University Medical School Evidence Based Medicine course.
↑  
Baron, JA (Apr–Jun 1994). "Too bad it isn't true...". Medical decision making : an international journal of the Society for Medical Decision Making. 14 (2): 107. doi:10.1177/0272989X9401400202. PMID 8028462.{{cite journal}}:  CS1 maint: date format (ลิงก์)
↑  
Boyko, EJ (Apr–Jun 1994). "Ruling out or ruling in disease with the most sensitive or specific diagnostic test: short cut or wrong turn?". Medical decision making : an international journal of the Society for Medical Decision Making. 14 (2): 175–179. doi:10.1177/0272989X9401400210. PMID 8028470.{{cite journal}}:  CS1 maint: date format (ลิงก์)
↑  
Pewsner, D; Battaglia, M; Minder, C; Marx, A; Bucher, HC; Egger, M (2004-07-24). "Ruling a diagnosis in or out with "SpPIn" and "SnNOut": a note of caution". BMJ (Clinical research ed.). 329 (7459): 209–13. doi:10.1136/bmj.329.7459.209. PMC 487735. PMID 15271832.
↑  "Diagnostic test online calculator calculates sensitivity, specificity, likelihood ratios and predictive values from a 2x2 table - calculator of confidence intervals for predictive parameters". medcalc.org.
แหล่งข้อมูลอื่น

Altman, DG; Bland, JM (1994). "Diagnostic tests. 1: Sensitivity and specificity". BMJ. 308 (6943): 1552. doi:10.1136/bmj.308.6943.1552. PMC 2540489. PMID 8019315.{{cite journal}}:  CS1 maint: uses authors parameter (ลิงก์)
Loong, T (2003). "Understanding sensitivity and specificity with the right side of the brain". BMJ. 327 (7417): 716–719. doi:10.1136/bmj.327.7417.716. PMC 200804. PMID 14512479.
UIC Calculator
Vassar College's Sensitivity/Specificity Calculator
MedCalc Free Online Calculator
Bayesian clinical diagnostic model applet
| ด ค กBiomedical research: Clinical study design / Design of experiments |
| --- | --- |
Overview:  การทดลองทางคลินิก Clinical trial protocol  Clinical trial management  Academic clinical trials 
Controlled study (EBM I to II-1; A to B):  การทดลองแบบสุ่มและมีกลุ่มควบคุม การทดลองแบบอำพราง  Open-label trial) 
งานศึกษาแบบสังเกต (EBM II-2 to II-3; B to C):  งานศึกษาตามขวาง vs. งานศึกษาตามยาว, Ecological study งานศึกษาตามรุ่น (งานศึกษาตามรุ่นย้อนหลัง  งานศึกษาตามรุ่นตามแผน)  งานศึกษามีกลุ่มควบคุม (Nested case-control study)  Case series  Case study  รายงานผู้ป่วย 
วิทยาการระบาด/ methods:  occurrence: อุบัติการณ์ (อุบัติการณ์สะสม)  ความชุก ความชุก ณ จุดใดจุดหนึ่ง  ความชุกในช่วงเวลา) association: absolute (Absolute risk reduction, Attributable risk, Attributable risk percent)  relative (ความเสี่ยงสัมพัทธ์ (Odds ratio, Hazard ratio) other: Virulence  Infectivity  Mortality rate  Morbidity  Case fatality  Specificity and sensitivity  Likelihood-ratios  Pre/post-test probability 
Trial/test types:  In vitro  In vivo  Animal testing  Animal testing on non-human primates  First-in-man study  Multicenter trial  Seeding trial  Vaccine trial 
Analysis of clinical trials:  Risk-benefit analysis 
Interpretation of results:  Selection bias  Correlation does not imply causation  Null result 
Category · Glossary · List of topics